Përpjekje për normalizimin e marrëdhënieve Gjeorgji-Abkhazi
Abkhazia planifikon të shtojë numrin e kalimeve kufitare me Gjeorgjinë nga një në pesë vendkalime deri në fund të vitit
Pas luftës së vitit 2008 mes Rusisë dhe Gjeorgjisë, Rusia njohu pavarësinë e Abkhazisë, e cila shpalli pavarësinë nga Gjeorgjia gjatë luftës së viteve 1992-1993. Në atë kohë Rusia dha ndihma ushtarake me vlerë gjysmë miliardë dollarësh për bazat ajrore, detare, dhe tokësore të Abkhazisë, e cila është pothuajse sa Kosova për nga territori. Korrespondenti i Zërit të Amerikës James Brooke i hedh një veshtrim gjendjes në Abkhazi. Pesë vjet pasi Rusia e ka vendosur Abkhazinë nën ombrellën e saj ushtarake dhe diplomatike, ky rajon me klimë nëntropikale pranë brigjeve të Detit të Zi me qetësi ka filluar të ndërtojë besueshmërinë. Njerëzit flasin rusisht, përdorin monedhën ruse, rublën, dhe janë të pajisur me pasaporta ruse. Treni i vetëm i këtij rajoni shkon në veri, në qytetin rus Soçi dhe përfundon në Moskë. Një shenjë e re e qëndrueshmërisë është edhe vizita e rreth dy milionë turistëve rusë në Abkhazi që pritet të ndodh këtë vit. Izida Chania është redaktore e gazetës Nujnaya Gazeta. Por njerëzit këtu thonë se ata nuk po jetojnë në një koloni ruse, por në shtetin e pavarur të Abkhazisë. Beslan Baratelia është profesor i ekonomisë në Universitetin Shtetëror të Abkhazisë. Shenjat e luftës janë kudo. Kjo reklamë e madhe nderon udhëheqësin e pavarësisë së Abkhazisë Vladislave Ardzinba, dhe këtë ndërtesë. Ajo është përdorur nga ushtarët e fundit gjeorgjianë gjatë luftës së suksesshme të Abkhazisë për pavarësi 20 vjet më parë. Në Gjeorgji, gjërat po ndryshojnë shumë. Kryeministri i ri i vendit, Bizina Ivanishvili është duke u përpjekur të rivendosë marrëdhëniet me mbrojtësin e Abkhazisë, Rusinë. Zoti Ivanishvili dëshiron të rihapë shërbimin hekurudhor mes Gjeorgjisë dhe Abkhazisë. Në një sinjal për republikën separatiste, udhëheqësi gjeorgjian anuloi parakalimet ushtarake dhe ndryshoi emrin e Ministrisë së Riintegrimit e cila tani quhet Ministria e Pajtimit. Ministri i Jashtëm i Abkhazisë, Viacheslav Chirikba i shikon me kujdes këto sinjale. Por ai tha se Abkhazia planifikon të shtojë numrin e kalimeve kufitare me Gjeorgjinë nga një në pesë, deri në fund të vitit. Tani që kërcënimi për një pushtim nga gjeorgjianët nuk është në tryezë, abkhazët duket se janë në kërkim të normalizimit gradual të marrëdhënieve me Gjeorgjinë.